laion/Wikipedia-Exotic huggingface dataset:
ביטחון סוציאלי

ביטחון סוציאלי הוא הידיעה של הפרט שיוכל להתקיים בכבוד גם אם יאבד את היכולת לפרנס את עצמו ואת משפחתו. ביטחון סוציאלי הוא מרכיב מרכזי של מדינת רווחה. מרכיבי הביטחון הסוציאלי ורמתם משתנים ממדינה למדינה, ואף באותה מדינה במהלך השנים. חלק מהם הם בגדר חובה החלה על כל תושבי המדינה וחלק אחר נובע מהסכמים בין ארגוני עובדים לארגוני מעסיקים, ומיוזמה אישית של הפרט. הזכות לביטחון סוציאלי נכללת בהכרזה לכל באי עולם בדבר זכויות האדם: "כל אדם, כחבר החברה, זכאי לביטחון סוציאלי וזכאי לתבוע שהזכויות הכלליות הסוציאליות והתרבותיות, שהן חיוניות לכבודו כאדם ולהתפתחות החופשית של אישיותו, יובטחו במאמץ לאומי ובשיתוף פעולה בינלאומי בהתאם לארגונה ולאוצרותיה של המדינה." להבטחת ביטחון סוציאלי משמשים אמצעים אחדים: ברמת המדינה: ביטוח לאומי, המבטיח סיוע במקרים של נכות, פגיעה בעבודה, זקנה ועוד. ביטוח בריאות, המבטיח שירותי בריאות בסיסיים לכל תושב. מימון אמצעים אלה נעשה באמצעות מיסים ייעודיים (בישראל: דמי ביטוח לאומי ודמי ביטוח בריאות). ברמת ארגוני העובדים: הסכמים לביטוח פנסיוני לעובדים, המבטיחים לעובד ולמשפחתו פרנסה במקרים של נכות, מוות וזקנה. ברמת הפרט: רכישת ביטוחים אישיים להרחבת הכיסוי הניתן בשני הרבדים הקודמים בתחומי ביטוח פנסיוני וביטוח בריאות. בחלק מהמקרים גמלאות הביטחון הסוציאלי הן בהתאם להכנסה המבוטחת, ובמקרים אחרים הגמלאות הן בסכום אחיד, או בסכום הנגזר מצורכי המבוטח. בישראל פועלים גופים אחדים, ציבוריים ופרטיים, להבטחת ביטחון סוציאלי: המוסד לביטוח לאומי: זהו הגוף הממלכתי העיקרי להבטחת ביטחון סוציאלי, בקשת רחבה של ענפים, לתושבי המדינה ובמידה מצומצמת גם לעובדים זרים בישראל, בהתאם לחוק הביטוח הלאומי וחוק הבטחת הכנסה. כמו כן עוסק המוסד בישום חוק התגמולים לנפגעי פעולות איבה ובגביית דמי ביטוח בריאות ובחלוקתם לקופות החולים. קופות החולים, המספקות שירותי בריאות לתושבי המדינה. גופי הביטוח הפנסיוני (קרן פנסיה, פנסיה תקציבית, ביטוח מנהלים ועוד) משלימים את המוסד לביטוח לאומי בהבטחת פרנסה לעת נכות, זקנה או מוות של המפרנס. משרד העבודה, הרווחה והשירותים החברתיים אחראי למתן שירותי רווחה. התחומים שבהם עוסק משרד הרווחה כוללים בין היתר ילדים ונוער במצבי סיכון, אלימות במשפחה, נכויות ופיגור שכלי, נפגעי סמים ואלכוהול, זקנים במצבי מצוקה ועוד. שירותי המשרד ניתנים בשני אופנים: באמצעות המחלקות לשירותים חברתיים (לשכות הרווחה) הנמצאות ברשויות המקומיות. באמצעות יחידות משנה של המשרד, כגון האגף לטיפול באדם עם מוגבלות שכלית התפתחותית, השירות למען הילד (אימוץ), שירות המבחן לנוער ושירות המבחן למבוגרים. בביטחון הסוציאלי של המשרתים בצה"ל (שירות סדיר ובשירות מילואים עוסקים חוק משפחות חיילים שנספו במערכה (תגמולים ושיקום), שמבטיח תגמולים למשפחתו של חייל שנפטר, וחוק הנכים (תגמולים ושיקום), שמבטיח תגמולים למי שהפך לנכה בעת שירותו ועקב שירות זה. במימוש חוקים אלה עוסק אגף השיקום של משרד הביטחון. מנחם גולדברג ורות הורן, עוקדן הביטחון הסוציאלי, הוצאת סדן מדיה וקבצים בנושא ביטחון סוציאלי בוויקישיתוף דניאל גוטליב, ‏הביטחון הסוציאלי בישראל: מטרות ואתגרי מדיניות, ביטחון סוציאלי 100, פברואר 2017 מרידולה גהאי, ‏הבטחת ביטוח סוציאלי הולם ובר קיימא – מודל לכיסוי אוניברסלי של ביטוח סוציאלי: הניסיון של מדינות ה-BRICS, ביטחון סוציאלי 100, פברואר 2017 60 שנה לביטוח הלאומי - הביטחון הסוציאלי בראי השנים, ביטחון סוציאלי 93, אפריל 2014 ביטחון סוציאלי, באתר אנציקלופדיה בריטניקה (באנגלית) סעיף כ"ב להכרזה לכל באי עולם בדבר זכויות האדם, באתר האו"ם
חילופי שטחים

חילופי שטחים הוא מונח המציין העברת שטחים הנמצאים בשליטתה של מדינה אחת לאחרת, תמורת שטחים אחרים המועברים מן המדינה השנייה לראשונה. לעיתים אחד הצדדים אינו מדינה אלא ישות אחרת השולטת בשטחים. חילופי שטחים יכולים להיעשות בהסכם בין שתי מדינות, או על פי החלטה של ממשלה השולטת על שתי טריטוריות המהוות ישויות נפרדות - למשל, שינוי גבולות בין שתי מושבות, או שטחי מנדט של מעצמה אימפריאליסטית. חילופי שטחים נעשו בעבר בהיסטוריה. כך, למשל, קבע חוזה מדריד משנת 1750 בין ספרד ופורטוגל כי בחילופי שטחים בין שתי האימפריות ינטשו הפורטוגלים את קולוניה דל סקרמנטו שעל גדת ריו דה לה פלטה באורוגוואי דהיום, תמורת העברת שטחים ממזרח לנהר אורוגוואי, ובהם 7 מיסיונים ישועיים, לידיהם. בהיסטוריה המודרנית נעשו מספר חילופי שטחים במזרח התיכון, ביניהם: חילופי שטחים בין תחום המנדט הבריטי על ארץ ישראל ובין תחומי המנדט הצרפתי על סוריה ולבנון, עליהם סוכם בין בריטניה לצרפת, שנעשו לאחר קביעת ראשונית של הגבול בסיום מלחמת העולם הראשונה. חילופי שטחים לאחר תום מלחמת העצמאות בין ישראל וירדן. תמורת שטחים באזור הר חברון שהועברו לירדן, קיבלה ישראל שטחים בוואדי עארה (נחל עירון). חילופי שטחים בין ירדן לערב הסעודית בשנת 1965: ירדן ויתרה על שטחי מדבר נרחבים בפנים היבשה, תמורת רצועת חוף של מספר קילומטרים ליד העיר עקבה. חילופי שטחים בין ירדן לסוריה שנעשו בשנת 2004 ושמו קץ לסכסוך גבולות ממושך. חילופי שטחים מוצעים בין ישראל לרשות הפלסטינית: "תיקוני גבול קלים" בהסדר מוצע : בתוכניות השונות להסדר בין ישראל למדינה פלסטינית המבוססות על גבולות 1967 מדובר בתיקוני גבול קלים. אם מקבלים את העיקרון של גבולות 1967, מהווים התיקונים המוצעים חילופי שטחים, שכן מדובר בהעברת שטחים בין מדינת ישראל (שהונח שהטריטוריה המקורית שלה היא בגבולות 67) ובין המדינה הפלסטינית. תוכניתם של עוזי ארד, גדעון ביגר ושמואל בר, לפיה ישראל תפנה חלק מרמת הגולן ותשאיר חלק ממנה בשליטתה, ירדן תעביר לסוריה חבל ארץ בגבול ביניהן, וישראל תעביר לירדן שטח בערבה. תוכנית חילופי השטחים של אביגדור ליברמן. שאול אריאלי, דובי שורץ והדס תגרי, עוון ואיוולת: על ההצעות להעביר יישובים ערביים מישראל לפלסטין, בהוצאת מכון פלורסהיימר למחקרי מדיניות, 2006 יואב שטרן, הסכם סורי-ירדני על תיקוני גבול וחילופי שטח בלי לעקור ישובים, באתר הארץ, 26 בנובמבר 2004. בן כספית, יוזמה: ישראל, ירדן וסוריה יחליפו שטחים, באתר nrg‏, 9 בדצמבר 2004.
ארמניה (פירושונים)

האם התכוונתם ל... ארמניה – מדינה השוכנת בדרום-קווקז באירו-אסיה, בין הים השחור והים הכספי. ארמניה הסובייטית – "הרפובליקה הסובייטית הסוציאליסטית הארמנית", תחת שלטון ברית המועצות לשעבר, בין השנים 1920–1991 הרפובליקה הדמוקרטית של ארמניה – "הרפובליקה הראשונה של ארמניה", בין השנים 1918–1920 יהדות ארמניה ממלכת ארמניה העתיקה – ממלכה שהתקיימה בשטחי ארמניה של היום, בשנים 321 לפנה"ס – 428 לספירה ארמניה – עיר בקולומביה Armenia (ספינה) (אנ') Armenia (אלבום) (אנ') 780 ארמניה (אנ')
Bixby (עוזרת וירטואלית)

Bixby (בתעתיק לעברית: ביקסבי) היא עוזרת וירטואלית שפותחה על ידי סמסונג. ב־20 במרץ 2017 הודיעה סמסונג על השקת עוזרת דיגיטלית מופעלת בקול בשם "Bixby". ביקסבי הוצגה לצד Samsung Galaxy S8 וסמסונג גלקסי S8+. Bixby זמינה גם במכשירי גלקסי ישנים יותר שפועלת בהם מערכת ההפעלה אנדרואיד נוגט. ביקסבי מגיעה בשלושה חלקים: "Bixby Voice", "Bixby Vision" ו"Bixby Home". "Bixby Voice" הוא השם המאפיין את הדיבור עצמו עם העוזרת הווירטואלית. "Bixby Vision" הוא השם המאפיין זיהוי אובייקט כלשהו על ידי המערכת באמצעות צילומו. "Bixby Home" הוא השם המאפיין את המידע המוצג בנושא כושר, מזג אוויר באזור שלך ונתונים נוספים אשר מקורם מיישומונים המותקנים במכשיר. "Bixby Text Call" הוא השם המאפיין כלי שעונה לשיחות טלפון (באנגלית וקוריאנית ולא Wi-Fi calling) במקומך, רושם בזמן אמת את שאלות ותשובות המתקשרים ומאפשר לבחור או לכתוב הודעות תשובה שיוקראו למתקשרים. "Bixby Routines" הוא השם המאפיין תכונה שלומדת תפוסי שימוש במכשיר ובהתאם משנה את הגדרות הסוללה וכו' (ניתן גם להתאים בהתאם לאזור וכו'). ביקסבי זמינה ביותר מ-195 מדינות בעולם (בהן ישראל). סמסונג מספקת תמיכה רשמית לאפליקציה בשפות הבאות: אנגלית (ארצות הברית, הממלכה המאוחדת) פורטוגזית (ברזיל) צרפתית (צרפת) גרמנית (גרמניה) איטלקית (איטליה) ספרדית (ספרד) מנדרינית (סין) קוריאנית (קוריאה הדרומית) להלן רשימת המכשירים הנתמכים: Samsung Galaxy S23 Samsung Galaxy S22 Samsung Galaxy S21 Samsung Galaxy S20 Samsung Galaxy S10 Samsung Galaxy S9 Samsung Galaxy S8 Samsung Galaxy S7 Samsung Galaxy S6 Samsung Galaxy J3 (שנת 2016, 2017) Samsung Galaxy J4 (שנת 2018) Samsung Galaxy J5 (שנת 2016, 2017) Samsung Galaxy J6 (שנת 2018) +Samsung Galaxy J6 (שנת 2018) Samsung Galaxy J7 (שנת 2016, 2017) +Samsung Galaxy J7 (שנת 2017) Samsung Galaxy A80 Samsung Galaxy A70 Samsung Galaxy A50 Samsung Galaxy A30 Samsung Galaxy A9 Samsung Galaxy A8 Star Samsung Galaxy A8 Samsung Galaxy A7 Samsung Galaxy A6 series Samsung Galaxy A 8.0 Samsung Galaxy A10.5 Samsung Galaxy A71 Samsung a34 Samsung Galaxy Note Fan Edition Samsung Galaxy Note 8 Samsung Galaxy Note 9 Samsung Galaxy C8 Samsung Galaxy Tab S5e Samsung Galaxy Watch Samsung Galaxy Home אתר האינטרנט הרשמי של Bixby בלי טובות מסמסונג: כך תהפכו את הכפתור של ביקסבי לשימושי, באתר Geektime כיצד להשתמש ב-Bixby Routines, באתר סמסונג סמסונג מאפשרת לבעלי Galaxy S10 לשנות את מטרתו של כפתור ה-Bixby, אתר Gadgety Bixby | אפליקציות ושירותים | Samsung, באתר Samsung il אופיר ארצי, הכירו את Bixby: העוזרת האישית החדשה של סמסונג, באתר TGspot, ‏2017-03-31 Samsung Bixby: Your Personal Voice Assistant | Samsung US, Samsung Electronics America (באנגלית) דברו לגלקסי שלכם: ה"סירי" של סמסונג בישראל, באתר ynet, 22 באוגוסט 2017 Bixby guide: Features, compatible devices, best commands, Android Authority, ‏2019-07-01 (באנגלית)
סטפנוס השישי

האפיפיור סטפנוס השישי (בלטינית: Stephanus VI; מת באוגוסט 897) היה האפיפיור מ-22 במאי 896 עד למותו ב-897. לעיתים מכונה סטפנוס השביעי, בשל הבלבול שנוצר עם החישוב של האפיפיור הנבחר סטפנוס. הוא נעשה בישוף אנאני(אנ') על ידי האפיפיור פורמוסוס, אולי בניגוד לרצונו. נסיבות בחירתו כאפיפיור אינן ברורות, אבל הוא נתמך על ידי אחת המשפחות הרומאיות החזקות, בית ספולטו, אשר ערערו על האפיפיורות באותה עת. סטפנוס מפורסם בכך שהוציא את פורמוסוס מקברו תשעה חודשים לאחר מותו, כדי לעמוד ל"משפט", שנודע מאוחר יותר כ"מועצת הגופה" או "Cadaver Synod". פורמוסוס הואשם בהפרה של חוק הכנסייה, כששימש כבישוף של רומא (האפיפיורות), וגם כבישוף של מחוז אחר. פורמוסוס שהוצא מקברו, נוקה והולבש בבגדי אפיפיור, הושב על כיסאו, נשפט על ידי סטפנוס השישי ונמצא אשם. גזר הדין היה ביטול כל הצווים שהוצאו על-ידו. בגדי האפיפיור נקרעו מעל גופו ושלוש מאצבעותיו נכרתו. לאחר אירועים אלו הושלכה גופתו אל נהר הטיבר. הגופה נמצאה מאוחר יותר על ידי נזיר ולאחר מותו של סטפנוס השביעי הוחזרה לבזיליקת פטרוס הקדוש. המשפט עורר מהומה. אם כי המניעים של המעשה היו למעשה אויביו של פורמוסוס מבית ספולטו (בעיקר גידו הרביעי, דוכס ספולטו), שהחזירו את סמכותם ברומא בתחילת 897, על ידי ויתור על טענותיהם הרחבות יותר במרכז איטליה, השערורייה הסתיימה במאסרו של סטפנוס ובמותו בחנק באותו קיץ. מדיה וקבצים בנושא סטפנוס השישי בוויקישיתוף סטפנוס השישי, באתר אנציקלופדיה בריטניקה (באנגלית) Platina, Bartolomeo (1479), The Lives of the Popes From The Time Of Our Saviour Jesus Christ to the Accession of Gregory VII, vol. I, London: Griffith Farran & Co., pp. 237–238, נבדק ב-2013-04-25 Mann, Horace. "Pope Stephen (VI) VII." The Catholic Encyclopedia Vol. 14. New York: Robert Appleton Company, 1912. 21 September 2017 O'Malley, John W., A History of the Popes, New York, Sheed & Ward, 2010
רומנוס

האפיפיור רומנוס (בלטינית: Romanus; נפטר בנובמבר 897) היה האפיפיור מאוגוסט 897 עד נובמבר אותה שנה. רומנוס היה ככל הנראה אחיינו של האפיפיור מרינוס הראשון. רומנוס, ששמו הפרטי אינו ידוע, נולד בגאלזה שבאיטליה ליד צ'יביטה קסטלנה, שם נולד גם מרינוס. אביו, קונסטנטין, היה כומר. הוא מונה לחשמן של סן פייטרו אין וינקולי (לטינית: Sanctus Petrus ad Vincula) שברומא לפני בחירתו לאפיפיורות. רומנוס נבחר להחליף את האפיפיור סטפנוס השישי שנרצח בתקופה שבה נלחמו על האפיפיורות סיעות איטלקיות שונות. האפיפיור סטפנוס השישי נרצח לאחר שהוציא את גופתו של האפיפיור פורמוסוס לסינוד הגופה שלאחר המוות, שבו שפט סטפנוס השישי את גופתו של "פורמוסוס". רומנוס ביטל את כל המעשים והצווים של קודמו. במהלך שלטונו הקצר, הוא העניק את מנזר פרפה לוויטאליס והעניק לו פליום (גלימה בכנסייה הקתולית), ומינה את ויטאליס לפטריארך של גראדו. רומנוס גם אישר את רכושם של הבישופים הספרדים של ז'ירונה ואלנה(אנ'). השלטון הקצר שלו נחשב למוסרי על פי ההיסטוריון הפרנקי בן זמנו פלודוארד, אך ההיסטוריון בן המאה ה-15 ברתולומאו פלאטינה תקף אותו בשל ביטול פעולות וצווים של קודמו. רומנוס נפטר בנובמבר 897 מסיבה לא ידועה, אולם יש המאמינים כי הוא הודח על ידי תומכי קודמו של סטפנוס השישי, שהיה מסיעה מנוגדת. מדיה וקבצים בנושא רומנוס בוויקישיתוף רומנוס, באתר אנציקלופדיה בריטניקה (באנגלית) Anura Guruge (16 פבר' 2010). The Next Pope (illustrated ed.). p. 88. ISBN 9780615353722. {{cite book}}: (עזרה) Mann, Horace. "Pope Romanus." The Catholic Encyclopedia Vol. 13. New York: Robert Appleton Company, 1912. 22 September 2017 Platina, Bartolomeo (1479), The Lives of the Popes From The Time Of Our Saviour Jesus Christ to the Accession of Gregory VII, vol. I, London: Griffith Farran & Co., p. 239, נבדק ב-2013-04-25 "Romanus". Encyclopædia Britannica. נבדק ב-3 באוגוסט 2015. {{cite web}}: (עזרה)
תימני (פירושונים)

האם התכוונתם ל... תימני – תושב תימן תימני – המשתייך לקהילת יהודי תימן תימני כנרת – קבוצת עולים מתימן לישראל המטבח התימני חושם מארץ התימני – המלך השלישי משמונת מלכי אדום לפי המקרא אליפז התימני – אחד מרעי איוב שמעון התימני – תנא בדור הרביעי תימני ותימנייה – הדפס מאת שושנה היימן תימנים תימן (פירושונים)
רומנוס (פירושונים)

האם התכוונתם ל... רומנוס – האפיפיור בשנת 897 רומנוס הרביעי – קיסר האימפריה הביזנטית בשנים 1068–1071 רומנוס כותב ההמנונים – כותב המנונים יווני–סורי במאה השישית
הרי סולוואי

הרי סולוואי (באנגלית: Solvay Mountains) הם רכס הרים המשתרע בכיוון מזרח-צפון-מזרח למערב-דרום-מערב, בחלקו הדרומי של האי בראבנט, בארכיפלג פאלמר, למול חוף חצי האי האנטארקטי שבאנטארקטיקה. שיא גובהם של ההרים הוא 1,590 מטרים מעל פני הים (בפסגת קוק). אוכף אלוזור מפריד בין הרי סולוואי, להרי סטריבוג, שבחלק הצפוני של האי. ההרים התגלו על ידי המשלחת האנטארקטית הבלגית, אשר חקרה את אנטארקטיקה בשנים 1899–1897, בפיקודו של אדריאן דה ז'רלאש. ז'רלאש קרא להרים על שמו של ארנסט ג'ון סולוואי (Ernest-John Solvay), שתמך במשלחתו. במקור נקראו בשם זה כל הרי האי, אולם לימים ניתן שם אחר (הרי סטריבוג) לאיים בצפון האי. הרי סולוואי באתר הסקר הגאולוגי של ארצות הברית הרי סולוואי באתר הגאזט האנטארקטי המשווה SCAR של ממשלת אוסטרליה אתרי סקי באנטארקטיקה באתר המועדון האלפיני האמריקאי מחשבון מרחקים - המרחק מהרי סולוואי לאתרים סמוכים מידע גאוגרפי והיסטורי
מרסדס פינטו

מרסדס פינטו (בספרדית: Mercedes Pinto; סן קריסטובל דה לה לגונה, ספרד, 12 באוקטובר 1883 – מקסיקו סיטי, 21 באוקטובר 1976) הייתה סופרת, מחזאית, דוברת ועיתונאית ספרדייה. היא הייתה ידועה בגיל צעיר מאוד כ"משוררת הקנארית", מכיוון שבגיל 14 כבר זכתה בפרסים בתחרויות אזוריות שונות. בשנת 1909 התחתנה עם קפטן הצי חואן דה פורונדה קובילאס וילדה שלושה ילדים. העלמה פינטו נאלצה למלא את תפקיד ראש משק הבית כאשר בעלה פיתח הפרעה נפשית והיא נאלצה לאשפז אותו במוסד. בתחילת שנות העשרים עברה עם משפחתה למדריד מתוך כוונה למצוא מקום בקהילה הספרותית. הספר הראשון של הפסוקים, הפעילויות הפוליטיות שלה, הרעיונות הפמיניסטיים שלה והרצאה שנויה במחלוקת באוניברסיטה המרכזית של מדריד (גירושין כאמצעי היגייני). עד מהרה הייתה מסוכסכת עם הרודן פרימו דה ריברה, ונאלצה לבקש מקלט באורוגוואי עם משפחתה, שם היה למרצדס מוניטין רב ככותבת ופעילה חברתית. היא קיבלה תמיכה מרובה מממשלת אורוגוואי כולל תפקיד בתור הנשיאה הראשונה של הקבינט. בשנת 1933 עברה לצ'ילה, שם כתבה ופרסמה את הרומן השני שלה "אלה" (היא) והמשיכה בפעילותה מטעם חינוך וקידום נשים. בשנת 1935 הוצע לה תפקיד ממשלתי בקובה כ"מחנכת דוברים ציבוריים "(Educadora de Oradores) אותו קיבלה מייד. היא עברה לאי ונשארה שם כמעט עשור. במהלך שהותה שם פתחה בקמפיין אינטנסיבי מטעם נשים, נוער ועקורים יהודים שברחו מהברבריות הנאצית באירופה. בשנת 1943 עברה מרצדס למקסיקו, שם היא ובניה רובן וגוסטבו רוג'ו התמחו בסינמטוגרפיה מקסיקנית. מרסדס פינטו, באתר "Find a Grave" (באנגלית) מרסדס פינטו, במסד הנתונים הקולנועיים IMDb (באנגלית) 5 mujeres canarias que hicieron historia Mark Martin, [https://www.imdb.com/name/nm0684696/bio Mercedes Pinto Biography], IMDb Constelación de escritoras canarias. Mercedes Pinto ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לנדו (פירושונים)

האם התכוונתם ל... לנדו – האפיפיור ה-121 הרב דוב לנדו – ממנהיגי הציבור החרדי וראש ישיבת סלבודקה מרדכי לנדו – פיזיקאי ועורך פטנטים ישראלי עידן לנדו – בלשן ישראלי לנדאו לאנדו
דינמו-93 מינסק

דינמו-93 מינסק (בבלארוסית: Футбольны клуб Дынама-93 Мiнск) היה מועדון כדורגל מהעיר מינסק, בירת בלארוס, ששימש כקבוצת מילואים של דינמו מינסק. חרף היותה קבוצת מילואים היא הייתה קבוצה מוצלחת למדי, לאחר שזכתה בגביע הבלארוסי (1995) והעפילה לגמר גביע אלופות חבר המדינות (1993) וסיימה כסגנית האלופה בעונת 1994. בשנת 1997 העפילה לגמר הגביע אך לא הצליחה לזכות בטורניר. הקבוצה התמודדה במפעלים האירופיים בגביע אינטרטוטו (בו התמודדה בשלב הבתים) ובגביע אופ"א, בו מעולם לא התקדמה מעבר לסיבוב המוקדמות השני. הקבוצה התקיימה משנת 1992 ועד 1999 ואצטדיון הבית של המועדון היה אצטדיון טרקטור ובו 17,000 מושבים. בשנת 2000 הוקמה קבוצת המילואים דינמו-2 מינסק, אך זו לא הגיעה להישגים משמעותיים והתמודדה בעיקר בליגת המשנה ובליגה השלישית בחשיבותה ופורקה סופית בשנת 2012. 1 כולל משחק פלייאוף (ניצחון 3–0) על המקום הראשון נגד שיניק בוברויסק, שהיה לה מספר נקודות שווה לדינמו-93. ליגת העל הבלארוסית בכדורגל סגנות: 1994 הגביע הבלארוסי זכייה: 1995 סגנות: 1997 גביע אלופות חבר המדינות סגנות: 1993 ערך זה הוא קצרמר בנושא מועדוני כדורגל ובנושא בלארוס. אתם מוזמנים לתרום לוויקיפדיה ולהרחיב אותו.
Oil & Gas Journal

Oil & Gas Journal הוא שבועון אמריקאי העוסק בתעשיית הנפט והגז ברחבי העולם ובמיוחד בארצות הברית. לכתב העת יש מעמד בולט בתחומו. כתב העת נוסד ב-1902 בטקסס שבארצות הברית בעקבות תגליות הנפט שם. שמו המקורי היה Oil Investor's Journal. לאחר שהועבר לזמן קצר לסנט לואיס שבמיזורי התמקם מטה העיתון בטלסה שבאוקלהומה, מקום משכנו הנוכחי. בשנת 1994 ייסד העיתון שירותים מקוונים. כתב העת מפרסם ידיעות בתחומים של חיפוש נפט וגז, קידוחים, הפקה והזרמה, זיקוק, עיבוד והולכה שלהם. הוא מפרסם חדשות, ניתוחים, עדכוני טכנולוגיה ונתונים סטטיסטיים. קהל היעד שלו הוא גאולוגים, מהנדסים, מנהלים ומנהלים בכירים בתעשיות הנפט והגז. בשנת 2011 היו לכתב העת כ-20 אלף מנויים לגרסה המודפסת וכ-80 אלף מנויים לגרסתו המקוונת. המוציא לאור של כתב העת הוא תאגיד PennWell. אתר האינטרנט הרשמי של Oil & Gas Journal Oil & Gas Journal, ברשת החברתית אקס (טוויטר)
תאודורוס השני

האפיפיור תאודורוס השני (בלטינית: Theodorus II; נפטר בדצמבר 897) היה האפיפיור למשך 20 יום בדצמבר 897. תאודורוס נולד ברומא בשנת 840, והיה בנו של פוטיוס. אחיו תאודוסיוס היה גם הוא בישוף. תאודורוס הוסמך כקרדינל על ידי האפיפיור סטפנוס החמישי, ובדצמבר 897 נבחר לאפיפיור במקום רומנוס. כמו קודמו, גם הוא היה מתומכיו של פורמוסוס, ועד מהרה ביטל את החלטות מועצת הגופה, והחזיר מספר רב של אנשי כמורה ובישופים מתומכיו של פורמוסוס לתפקידיהם. תקופת שלטונו של תאודורוס הייתה קצרה, והוא שלט רק 20 יום. גם מחליפו יוחנן התשיעי המשיך בדרכו, ואף נידה את סטפנוס השישי, ורק מאוחר יותר סרגיוס השלישי ביטל את הנידוי כלפיו. מדיה וקבצים בנושא תאודורוס השני בוויקישיתוף תאודורוס השני, באתר אנציקלופדיה בריטניקה (באנגלית)
דינמו מינסק (כדוריד)

דינמו מינסק (בבלארוסית: Гандбольны клуб Дынама Мінск) היא קבוצת כדוריד מהעיר מינסק שבבלארוס שהתמודדה בליגה הבלארוסית בכדוריד. הקבוצה נוסדה בשנת 2008 וזכתה בליגה הבלטית (2009) ולרשותה חמש זכיות באליפות הליגה הבלארוסית (2009, 2010, 2011, 2012, 2013), שתי זכיות בגביע הלאומי (2010, 2013) והעפלה לשלב שמינית גמר ליגת האלופות בכדוריד בעונת 2012/2013. הליגה הבלטית זכייה (1): 2009 ליגת העל הבלארוסית בכדוריד זכייה (5): 2009, 2010, 2011, 2012, 2013 הגביע הבלארוסי זכייה (2): 2010, 2013 סגנות (1): 2009 אתר האינטרנט הרשמי של דינמו מינסק ערך זה הוא קצרמר בנושא כדוריד. אתם מוזמנים לתרום לוויקיפדיה ולהרחיב אותו.
Grateful (שיר)

"Grateful" (בעברית: אסיר תודה) הוא סינגל שיווקי שהוקלט על ידי הזמרת-יוצרת הבריטית ריטה אורה, מתוך הפסקול, Beyond the Lights. השיר יצא לאור ב-11 בנובמבר 2014, כסינגל שיווקי מתוך הפסקול. בשנת 2015 זכה השיר למועמדות בטקס פרסי Black Reel. השיר נכתב והולחן על ידי דיאן וורן, שנודעה ככותבת השירים "Un-Break My Heart", "I Turn to You" ו-"Could I Have This Kiss Forever". כמו כן, זכה השיר למועמדות בטקס פרסי אוסקר ה-87, בקטגוריית "השיר המקורי הטוב ביותר". בנוסף לכך, הועלה השיר לרשת הזרמת המדיה ספוטיפיי. סרטון השיר "Grateful" באתר יוטיוב Rita Ora, 'Grateful': Exclusive Song Premiere from the 'Beyond The Lights' Soundtrack, Billboard HitFix Diane Warren, Genius (באנגלית) Refresher! Who's Nominated for a 2015 Oscar?, Us Weekly, ‏2015-01-15 (באנגלית) Beyond the Lights (Original Motion Picture Soundtrack), נבדק ב-2019-06-21
יחסי אורוגוואי–ניגריה

יחסי אורוגוואי–ניגריה הם היחסים הדיפלומטיים הרשמיים שבין הרפובליקה האוריינטלית של אורוגוואי לבין הרפובליקה הפדרלית של ניגריה. שתי המדינות הן חברות ב-G-77 ובאומות המאוחדות. שתי המדינות הן מדינות מייסדות בארגון ה-G-77 ונכנסו אליו ב-15 ביוני 1964. יחסי הסחר בין אורוגוואי לניגריה הם ענפים ונתמכים על ידי לשכת סחר אפריקאית-אורוגוואית אשר תפקידה לארגן את הסחר בין אורוגוואי למדינות אפריקה. אורוגוואי אינה מיוצגת בניגריה בדרג השגרירות. אורוגוואי מיוצגת בניגריה בדרג הקונסולרי באמצעות קונסוליית כבוד רשמית שהיא מחזיקה באבוג'ה, בירת ניגריה. ניגריה אינה מיוצגת באורוגוואי, הן בדרג השגרירות והן בדרג הקונסולרי. JOINT DECLARATION OF THE SEVENTY-SEVEN DEVELOPING COUNTRIES MADE AT THE CONCLUSION OF THE UNITED NATIONS CONFERENCE ON TRADE AND DEVELOPMENT Uruguayan-African Chamber of Commerce CONSULATE OF URUGUAY IN ABUJA, NIGERIA
המדינה העמוקה

האם התכוונתם ל... Deep state המדינה העמוקה (טורקיה)
Torn Apart

"Torn Apart" (בעברית: קרוע) הוא שיר שהוקלט על ידי הראפר האמריקאי סנופ דוג, ביחד עם הזמרת-יוצרת הבריטית ריטה אורה, מתוך אלבומו, Reincarnated. השיר יצא לאור ב-23 באפריל 2013, בסמוך לצאתו של האלבום. עם יציאתו, נכנס השיר אל המקום ה-41 במצעד האורבני שבפלנדריה. השיר נכתב על ידי סנופ דוג, ג'ון היל, אנג'לה האנטה, דיפלו, אריאל ראצ'שייד ודייוויד טיילור והופק על ידי מייג'ור לייזר, ג'ון היל וראצ'שייד. כמו כן, שיתוף פעולה זה, הוא הראשון בין ריטה אורה לסנופ דוג. בנוסף לכך, הועלה השיר לרשת הזרמת המדיה ספוטיפיי. השיר זכה לסיקור ב-92moose, ו-KRUF (אנ'). סרטון השיר "Torn Apart" באתר יוטיוב Snoop Lion's 'Reincarnated' Album Gets Release Date & Guest Spots From Drake, Chris Brown, idolator, ‏2013-02-28 Snoop Lion feat. Rita Ora - Torn Apart, ultratop.be Snoop Lion (Ft. Rita Ora) – Torn Apart (באנגלית), נבדק ב-2019-06-21 Torn Apart, נבדק ב-2019-06-21 Kat Lee, Snoop Lion + Rita Ora Play in the Sun + Sand in 'Torn Apart' Video, 92 Moose (באנגלית)
Better than You

"Better than You" (בעברית: "יותר טוב ממך") הוא שיר שהוקלט על ידי זמר הפופ הבריטי קונור מיינרד, ביחד עם הזמרת-יוצרת הבריטית ריטה אורה. השיר יצא לאור ב-30 ביולי 2012, בסמוך לצאת האלבום Contrast. עם יציאתו, נכנס השיר אל המקום ה-105 במצעד הסינגלים הבריטי. השיר נכתב על ידי קונור מיינרד, ג'ורג' אסטאסיו, ג'ון שייב, ג'ון מילס, ג'ו דייר, קרטיס מקנזי, ריטה אורה, טוני נילסון וג'ון ביוקנן והופק על ידי דה ארקייד והאיש הנעלם. השיר הוא שיר פופ, המשלב בתוכו גם את סגנון הדאנס-פופ. בנוסף לכך, הועלה השיר לרשת הזרמת המדיה ספוטיפיי. כמו כן, צבר שם למעלה מ-8 מיליון השמעות. באתר המוזיקה של Townsquare Media, ‏"PopCrush" סקרו את השיר באופן מקיף. סרטון השיר "Better than You" באתר יוטיוב Conor Maynard (2012-07-25), Conor Maynard feat. Rita Ora - Better Than You, נבדק ב-2019-06-21 www.zobbel.de Conor Maynard (Ft. Rita Ora) – Better Than You (באנגלית), נבדק ב-2019-06-21 Contrast, נבדק ב-2019-06-21 Better Than You (feat. Rita Ora), נבדק ב-2020-04-02 Scott Shetler, Conor Maynard and Rita Ora Face Off on 'Better Than You', PopCrush (באנגלית)